Document ID: 32012R0757

IZVEDBENA UREDBA KOMISIJE (EU) št. 757/2012
z dne 20. avgusta 2012
o začasni ustavitvi vnosa osebkov nekaterih prosto živečih živalskih in rastlinskih vrst v Unijo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1) in zlasti člena 19(1) Uredbe,
po posvetovanju s Skupino za strokovno presojo,
ob upoštevanju naslednjega:
(1)
Člen 4(6) Uredbe (ES) št. 338/97 določa, da lahko Komisija določi omejitve za vnos nekaterih vrst v Unijo v skladu s pogoji, določenimi v točkah (a) do (d) navedenega člena. Izvedbeni ukrepi za takšne omejitve so bili določeni z Uredbo Komisije (ES) št. 865/2006 z dne 4. maja 2006 o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi (2).
(2)
Seznam vrst, katerih vnos v Unijo je začasno ustavljen, je bil določen z Izvedbeno uredbo Komisije (EU) št. 828/2011 z dne 17. avgusta 2011 o začasni ustavitvi vnosa osebkov nekaterih prosto živečih živalskih in rastlinskih vrst v Unijo (3).
(3)
Na podlagi najnovejših podatkov je Skupina za strokovno presojo sklenila, da bo stanje ohranjenosti nekaterih vrst iz prilog A in B k Uredbi (ES) št. 338/97 resno ogroženo, če se njihov vnos v Unijo iz nekaterih držav izvora začasno ne ustavi. Zato bi bilo treba začasno ustaviti vnos naslednjih vrst:
Canis lupus (lovske trofeje) iz Mongolije in Tadžikistana;
Ursus arctos (lovske trofeje) iz Kazahstana;
Profelis aurata, Polemaetus bellicosus, Terathopius ecaudatus in Varanus albigularis iz Tanzanije;
Callosciurus erythraeus, Sciurus carolinensis in Sciurus niger (živi osebki) iz vseh držav;
Chamaeleo gracilis (osebki, odvzeti iz narave) iz Gane in Toga;
Chamaeleo senegalensis (osebki, odvzeti iz narave) iz Benina, Gane in Toga;
Chamaeleo senegalensis (osebki iz farmske gojitve z dolžino telesa od konice gobca do analne odprtine več kot 6 cm) iz Benina;
Varanus spinulosus s Salomonovih otokov;
Kinixys belliana (osebki, odvzeti iz narave) iz Benina in Gane;
Kinixys erosa (osebki, odvzeti iz narave) iz Toga;
Kinixys homeana (osebki, odvzeti iz narave), Pandinus imperator in Scleractinia spp. iz Gane;
Kinixys homeana (osebki iz farmske gojitve z dolžino oklepa več kot 8 cm) iz Toga;
Mantella cowani z Madagaskarja;
Hippocampus erectus iz Brazilije;
Hippocampus kuda iz Kitajske;
Tridacna crocea, Tridacna derasa, Tridacna maxima in Tridacna squamosa s Salomonovih otokov;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula in Heliofungia actiniformis iz Indonezije;
Rauvolfia serpentina iz Mjanmara;
Pterocarpus santalinus iz Indije;
Christensonia vietnamica iz Vietnama;
Myrmecophila tibicinis iz Belizeja.
(4)
Skupina za strokovno presojo je na podlagi najnovejših razpoložljivih podatkov sklenila tudi, da začasna ustavitev vnosa naslednjih vrst v Unijo ni več potrebna:
Falco cherrug iz Armenije, Iraka, Mavretanije in Tadžikistana;
Saiga tatarica iz Kazahstana in Rusije;
Callithrix geoffroyi iz Brazilije;
Amazona autumnalis iz Ekvadorja;
Ara chloropterus iz Argentine in Paname;
Ara severus iz Gvajane;
Aratinga acuticaudata iz Urugvaja;
Cyanoliseus patagonus iz Čila in Urugvaja;
Deroptyus accipitrinus iz Peruja;
Triclaria malachitacea iz Argentine in Brazilije;
Caiman crocodilus iz Salvadorja, Gvatemale in Mehike;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. in Zamiaceae spp. z Madagaskarja;
Heloderma suspectum iz Mehike in Združenih držav;
Iguana iguana in Boa constrictor iz Salvadorja;
Eunectes murinus iz Paragvaja;
Chelonoidis denticulata iz Bolivije in Ekvadorja;
Tridacna gigas iz Fidžija, Mikronezije, Palauja, Papue Nove Gvineje in Vanuatuja;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea in Spiranthes spiralis iz Švice;
Cephalanthera rubra, Dactylorhiza latifolia, Dactylorhiza russowii, Nigritella nigra in Ophrys insectifera iz Norveške;
Dactylorhiza traunsteineri, Ophrys insectifera in Spiranthes spiralis iz Lihtenštajna.
(5)
Posvetovanja so bila opravljena z vsemi državami izvora tistih vrst, ki jih zadevajo nove omejitve za vnos v Unijo v skladu s to uredbo.
(6)
Zato bi bilo treba spremeniti seznam vrst, katerih vnos v Unijo je začasno ustavljen, in zaradi jasnosti nadomestiti Izvedbeno uredbo (EU) št. 828/2011.
(7)
Ukrepi, predvideni s to uredbo, so v skladu z mnenjem Odbora za trgovino s prosto živečimi živalskimi in rastlinskimi vrstami -
SPREJELA NASLEDNJO UREDBO:
Člen 1
Ob upoštevanju določb člena 71 Uredbe (ES) št. 865/2006 se vnos osebkov prosto živečih živalskih in rastlinskih vrst, navedenih v Prilogi k tej uredbi, v Unijo začasno ustavi.
Člen 2
Izvedbena uredba (EU) št. 828/2011 se razveljavi.
Sklicevanja na razveljavljeno uredbo se štejejo kot sklicevanja na to uredbo.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. avgusta 2012

Labels: 3
5
20